****

#  РЕПУБЛИКА БЪЛГАРИЯ

#  Министерство на земеделието и храните

#  Областна дирекция “Земеделие” Търговище

**З А П О В Е Д**

**№ РД-04-365**

**гр.Търговище, 30.10.2024 г.**

На основание чл. 56з, ал. 1 и ал. 3 от Правилника за прилагане закона за собствеността и ползването на земеделските земи /ППЗСПЗЗ/, Заповед № РД46-141/ 26.04.2024 г. на министъра на земеделието и храните, във връзка с изразено принципно съгласие с изх. № 66-3521/ 18.10.2024 г. на министъра на земеделието и храните за обявяване на тръжна процедура по реда на чл. 27, ал. 8, изречение второ от ЗСПЗЗ за продажба на поземлен имот - частна държавна собственост, незает със сгради и съоръжения, негоден за земеделско ползване и неподлежащ на възстановяване, бивша собственост на заличени организации по §12 от ПЗР на ЗСПЗЗ

**ОТКРИВАМ :**

**1. Процедура** **за провеждане на първи търг** с тайно наддаване по реда на чл. 27, ал. 8, изречение второ от ЗСПЗЗ, в който могат да участват само собствениците на имоти в границите на стопанския двор, съседни на имота – обект на търга, за продажба на:

**1.1. УПИ III в кв.80** по плана на с. Макариополско, общ. Търговище, обл. Търговище, с площ 2 500 кв.м., с начална тръжна цена **30 100.00 лева /тридесет хиляди и сто лева/.** Депозит за участие в търга – **3 010,00 лева.** Извършени разходи по чл.56ш, ал.1, т.2 от ППЗСПЗЗ **– 140.00 лева.** Съседи на имота, обект на търга **-** УПИ II в кв.80 и УПИ IV в кв.80.

**2. Условия за участие:** Право на участие имат физически лица, еднолични търговци и юридически лица, регистрирани по Търговския закон или по Закона за търговския регистър.

**3. Начална тръжна цена и размер на депозита за участие в търга:** Началната тръжна цена на имота е определена по реда на чл.56ж, ал.2 от ППЗСПЗЗ. Депозитът за участие е 10% от началната тръжна цена, върху него не се начислява лихва и не подлежи на връщане при отказ от сключване на договор. В банковото бордеро следва да е изписан номера на имота, обект на търга. Бордерото се представя заедно с документите за участие в търга в оригинал. Депозита се внася по сметка на ОД „Земеделие” Търговище: **IBAN BG70 STSA 9300 3302 1931 10, BIC STSA BGSF БАНКА ДСК, основание: депозит за участие в търг за имот №.**

**4. Място и срок на получаване и подаване на заявления:** Документите за участие в търга се получават /подават/ в сградата на ОД„Земеделие” Търговище, ул. „Христо Ботев” № 3, ет. 1 всеки работен ден от 9:00 часа до 17:30 часа, **в срок 30 /тридесет/ календарни дни** считано от деня, следващ датата на публикуване на заповедта в местен вестник /**до 02.12.2024 г. вкл.**/. Документи могат да се изтеглят от сайта на дирекцията - ODZG\_Targovishte@mzh.government.bg.

**5. Подаване на документите за участие в търга:** Заявителите или упълномощеното от тях лице, писмено с нотариална заверка на подписа, подават в ОД „Земеделие” Търговище отделно заявление за всеки имот по образец, утвърден от Министъра на МЗХ.

**Към заявлението се прилагат**: копие от документ за собственост на съседен имот, на имота описан в точка 1,нотариално заверено пълномощно, когато документите се подават от упълномощено лице;платежен документ за внесен депозит в оригинал, когато плащането не е извършено по електронен път;протокол от заседание на съответния оправомощен орган, съдържащ решение за закупуване на държавните имоти - предмет на продажбата, когато заявителят е юридическо лице;декларация за обстоятелствата по чл. 56к, ал.11 от ППЗСПЗЗ, за това че свързани лица по смисъла на Търговския закон и свързани предприятия по смисъла на Закона за малките и средните предприятия не могат да бъдат самостоятелни кандидати или участници в тръжната процедура за един и същ имот;копие от документ за самоличност на физически лица; копие от документа за регистрация или единен идентификационен код съгласно чл.23 от Закона за търговския регистър на юридическото лице или едноличния търговец; копие на документ за самоличност на физическото лице, представляващо търговеца при провеждането на тръжната процедура; декларация по образец за поверителност и неразпространение на данни, одобрена със Заповед № РД-04-37/ 18.06.2019 г. Документите за участие в търга се подават в запечатан плик и се записват в регистър с входящ номер, дата и час на приемане, подпис на длъжностното лице и на приносителя. Търгът се провежда само в случай, че поне двама кандидати са подали заявление и са допуснати до участие в търга.Когато на търга са обявени повече от един имот, при явяване на един кандидат за даден имот той се обявява за спечелил търга при предложената от него тръжна цена с тайно наддаване.

**Свързани лица** по смисъла на Търговския закон и свързани предприятия по смисъла на Закона за малките и средни предприятия не могат да бъдат самостоятелни кандидати или участници в тръжната процедура за един и същи имот.

**6. Тръжна комисия:** Директорът на OД „Земеделие” Търговище в 3 /тридневен/ срок след изтичане крайния срок за подаване на заявления за участие в търга, назначава със заповед тръжна комисия. В 14-дневен срок тръжната комисия разглежда заявленията, класира предложенията и определя спечелилия търга кандидат. За резултатите от търга се съставя протокол съгласно чл.56м от ППЗСПЗЗ. Когато няколко участници са предложили една и съща цена за имот, между тях се провежда търг с явно наддаване, като стъпката за наддаване е в размер на сто лева от предложената от кандидатите при търга с тайно наддаване цена. Търгът се счита за спечелен от участника предложил най-висока цена. Лицата, които придобиват имоти по реда на чл. 27, ал. 8 от ЗСПЗЗ заплащат направените разходи, съгласно чл. 56ш, ал.2 от ППЗСПЗЗ.

 **7. Условия за възстановяване на депозита:** Внесените депозити от некласираните кандидати се възстановяват в 7-дневен срок след приключване на търга, а депозитът на кандидата, класиран на второ място – след подписването на договора със спечелилия кандидат. Депозитите на кандидатите, класирани на първо и второ място не се възстановяват в случай на отказ за сключване на договор. Депозитът на обжалвалия търга участник се възстановява след влизането в сила на съдебното решение.

 **8. Място за обявяване на протоколите от търга:** Протоколите се обявяват на информационно табло в ОД „Земеделие” Търговище. В 7-дневен срок от обявяване на протокола, участниците в търга могат да направят писмени възражения до тръжната комисия, която в 5-дневен срок ги разглежда, за което се съставя протокол с мотиви за приемане или отхвърлянето им.

Настоящата заповед да се публикува на интернет страницата на дирекцията, на страницата на Министерство на земеделието и храните и поне в един местен вестник най-малко 30 /тридесет/ дни преди крайния срок за подаване на заявленията за участие. Заповедта да се постави в 3 /тридневен/ срок от издаването й на видно място в ОД „Земеделие” Търговище, общинска служба по земеделие, в общината и в кметството на населеното място по местонахождение на имота.

ДОНКО ДОНКОВ / п /

*Директор ОД “Земеделие” Търговище*

7700 гр.Търговище, ул.Христо Ботев№3,тел. 0601/620 05,

E-mail: ODZG\_Targovishte@mzh.government.bg